AP พุ่ง 4% นิวไฮรอบกว่า 5 ปี โบรกฯ แนะซื้อเป้า 9.80 บ. เก็งผลงาน Q2/61 โตเด่น
AP พุ่ง 4% นิวไฮรอบกว่า 5 ปี โบรกฯ แนะซื้อเป้า 9.80 บ. เก็งผลงาน Q2/61 โตเด่น ล่าสุด ณ เวลา 12.19 น. อยู่ที่ 9.50 บาท บวก 0.40 บาท หรือ 4.40% สูงสุดที่ 9.55 บาท ต่ำสุดที่ 9.15 บาท ด้วยมูลค่าซื้อขาย 255.91 ล้านบาท
3 ส.ค. 2561

ผู้สื่อข่าวรายงานว่า บริษัท เอพี (ไทยแลนด์) จำกัด (มหาชน) หรือ AP ล่าสุด ณ เวลา 12.19 น. อยู่ที่ 9.50 บาท บวก 0.40 บาท หรือ 4.40% สูงสุดที่ 9.55 บาท ต่ำสุดที่ 9.15 บาท ด้วยมูลค่าซื้อขาย 255.91 ล้านบาท

ทั้งนี้ ราคาหุ้น AP ปรับตัวขึ้นสูงสุดในรอบ 5 ปี นับตั้งแต่ราคาหุ้นอยู่ที่ระดับ 9.55 บาท เมื่อวันที่ 27 ก.พ.2556
ด้าน บล.เอเชีย เวลท์ ระบุในบทวิเคราะห์ แนะนำ “ซื้อ” ให้ราคาเป้าหมาย 9.80 บาทต่อหุ้น โดยมองว่าเป็นอสังหาริมทรัพย์ที่จะเติบโตดีในปี 2561 ทั้งนี้คาดการณ์กำไรสุทธิในไตรมาส 2/61 ที่ 985 ล้านบาท เพิ่มขึ้น 60.7% เมื่อเทียบจากปีก่อน และ 21.7% เทียบจากไตรมาสก่อน โดยคาดว่าจะเป็นการโอนหลักๆ มาจากโครงการ JV อย่าง Life Asoke, Rhythm Sathorn-Thapra และ Aspire SathornThapra